CELEX: C2007/129/49
Language: mt
Date: 2007-06-09 00:00:00
Title: Kawża F-39/07: Rikors ippreżentat fit- 23 ta' April 2007 — Campos Valls vs Il-Kunsill

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/28
            
         Rikors ippreżentat fit-23 ta' April 2007 — Campos Valls vs Il-Kunsill
   (Kawża F-39/07)
   (2007/C 129/49)
   Lingwa tal-kawża: il-Franċiż
   Partijiet
   
      Rikorrent: Manuel Campos Valls (Brussell, il-Belġju) (rappreżentanti: S. Orlandi, J.-N. Louis, A. Coolen u E. Marchal, avocats)
   
      Konvenut: Il-Kunsill ta' l-Unjoni Ewropea
   Talbiet tar-rikorrent
   
               —
            
            
               tannula d-deċiżjoni ta' l-Awtorità tal-Ħatra (AIPN) li tiċħad il-kandidatura tar-rikorrent impjegat mal-Kap tat-taqsima Spanjola fid-DĠ A, Direttorat III — Traduzzjoni u produzzjoni tad-dokumenti — Dipartiment lingwistiku, kif ukoll dik li tinnomina kandidat ieħor għal din il-kariga.
            
         
               —
            
            
               tikkundanna lill-konvenut ibati l-ispejjeż.
            
         Motivi u argumenti prinċipali
   Sabiex isaħħaħ ir-rikors tiegħu, ir-rikorrent jinvoka motiv wieħed ibbażat fuq il-ksur ta' l-avviż ta' kariga vakanti Nru 60/06, ta' l-eżistenza ta' żball manifest ta' evalwazzjoni u tal-ksur ta' l-Artikolu 45 ta' l-Istatut, f'dak li l-kandidat magħżul sabiex jokkupa l-kariga kontenzjuża ma kienx jiddisponi, bid-differenza mir-rikorrent, minn konoxxenzi tekniċi tat-traduzzjoni meħtieġa mill-avviż tal-kariga vakanti. B'mod partikolari, l-argument invokat mill-Kunsill li dawn il-konoxxenzi kellhom ikunu evalwati fid-dawl tal-funzjonijiet tal-ġestjoni tal-persunal li l-kap tat-taqsima għandu jeżerċita injoraw l-avviż ta' kariga vakanti.